Hədá, ókāŋ bɔ́n bə́ Ísraɛ̂l bə́ ngábɔ ngul bə́ lodo bɔ́, ńdɔ̄ bə́ ngátə́lē bɔ́ á étiě bəbɔ bisíé bítúga, hədá təge bɔ́ mǎn fadi byə́m. 14Ńdɔ̄ bɔ́n bə́ Yósəb bə́ ngábodo ǹkɔ́bɔ, bɔ́ ai Yosué nâ: “Amú dzé wākə bía və́ hə ngab sí dzīdzīá, ábím ábuí bī nə́, ai ńtótōmaamaa ásə Ǹtondôbə a ngávə́ bíā ?” 15Yosué nyé ai bɔ́ nâ: “Ngə́ mī ńtɔa yǎ mod ayɔŋ nálā, mǐ dāŋá ḿfág áfan á nə́ álí, mǐ líí mínā bə́bēn áfǎn yā ńnǎm Perizít ai Refaít, ḿból ǹkǒl Éfraím ó ńtɔa yǎ mína abɔ́d.” 16Bɔ́n bə́ Yósəb bɔ́ nâ: “Ǹkǒl ó nə̄ bía abɔ́d. Ńdɔ̄ fə Kananéan bə́sə̄ yā bə́ tɔ̄á á sí yā ḿbōmbō bə́ bə̄lə́ bəmiǹsínā bikie, tɔ ébá yā Bet Shéân ai bə́tísɔ̌n yā bīwógē byábán, tɔ ébá yā ḿbōmbō sí yā Izrêl.” 17Ńdɔ Yosué á ngādzó ai ndá Yósəb ai ényi Efraím ai ényi Manasé naa: “Mǐ ńtɔa yǎ mod ayɔŋ, mǐ bə̄lə́ fə ngul á nyɔ́l, myǎyəǎn kig ai ngab sí dzīdzīá. 18Ǹgúmā ńkǒl ńgɔ myǎyəan ai wá, afyáŋán bɔ̌ naa ó nə afan, hədá mǐ nə dzǎm bai áfan ásə lə́ ngawóge ai mínā, a fyáŋán bɔ̌ naa Kananéan bə́ bə̄lə́ bəmiǹsínā bikie, bə́ tɔ̄á fə ngul, mǐ nə̄ bɔ́ dzǎm təgə.”